Ο **Πωλ βαν Ντάικ**, καλλιτεχνικό ψευδώνυμο του Ματίας Πάουλ (16 Δεκεμβρίου 1971) είναι Γερμανός ντι τζέι, μουσικός παραγωγός και μουσικός καλλιτέχνης. Ως ένας από τους πρώτους καταξιωμένους ντι τζέι, ο βαν Ντάικ ήταν ο πρώτος καλλιτέχνης που τιμήθηκε με υποψηφιότητα για Βραβείο Γκράμι στην τότε νέα προστιθέμενη κατηγορία Καλύτερος Δίσκος Χορευτικής/Ηλεκτρονικής μουσικής για το 2003, για την κυκλοφορία του *Reflections (*Αντανακλάσεις). Χαρακτηρίστηκε ως ο Νο.1 Ντι Τζέι για τα έτη 2005 και 2006, κάτι που ελάχιστοι μόνο ντι τζέι έχουν καταφέρει. To 2005 ήταν ο πρώτος ντι τζέι που χαρακτηρίστηκε ως Νο.1 από το περιοδικό *Mixmag*. Μέχρι το 2008, είχε πουλήσει πάνω από 3 εκατομμύρια δίσκους παγκόσμια.

Ξεκίνησε τη σταδιοδρομία του ως παραγωγός τρανς μουσικής στις αρχές της δεκαετίας του 1990, και γρήγορα έγινε διάσημος με το ρεμίξ του "Love Stimulation" του Humate με την δισκογραφική εταιρεία MFS το 1993 και με το επιτυχημένο σίνγκλ "*For an Angel*" (Για έναν άγγελο), αλλά, τον τελευταίο καιρό, δεν προτιμά πια να περιγράφει τη μουσική του ως τρανς, αλλά απλά ως ηλεκτρονική μουσική.

To 2020 κυκλοφόρησε το ένατο άλμπουμ του, το *Guiding Light*, το οποίο περιλαμβάνει συνεργασίες με τους Vini Vici, Μπο Μπρους, Ουίλ Άτκινσον.

Σταδιοδρομία
------------

### Παιδική ηλικία και μουσική εκπαίδευση

Ο Πωλ βαν Ντάικ μεγάλωσε στο Ανατολικό Βερολίνο σε μια μονογονεϊκή οικογένεια, αφού ο πατέρας του εγκατέλειψε αυτόν και την μητέρα του όταν ήταν 4 ετών. Ενώ ζούσε εκεί, εργάστηκε ως τεχνικός εκπομπής ενώ μάθαινε την τέχνη της ξυλουργικής. Ο ίδιος διατείνεται ότι η μουσική του εκπαίδευση προήρθε από το ραδιόφωνο. Εκεί που μεγάλωσε δεν υπήρχαν δισκάδικα για να αγοράσει μουσική, οπότε κράτησε την επαφή του με τον κόσμο πέρα από το Τείχος του Βερολίνου μυστικά, ακούγοντας τους δημοφιλείς αλλά απαγορευμένους Δυτικούς ραδιοφωνικούς σταθμούς RIAS (Ραδιόφωνο στον Αμερικανικό Τομέα) και SFB και κασέτες με τραγούδια που περιστασιακά εισάγονταν λαθραία στη χώρα και αντιγράφονταν μεταξύ των φίλων και συμμαθητών του.

Λίγο πριν από την πτώση του Τείχους του Βερολίνου, στον βαν Ντάικ και τη μητέρα του δόθηκε η άδεια να φύγουν από την Ανατολική Γερμανία και μετακόμισαν στο Αμβούργο για να ζήσουν με τη θεία του. Το 1990, ο βαν Ντάικ μετακόμισε πίσω στο Βερολίνο. Την πρώτη του εμφάνιση ως ΝτιΤζέι την έκανε στο κλαμπ Τρέσορ τον Μάρτιο του 1991. Μετά από αρκετές εμφανίσεις του δόθηκε η ευκαιρία να δουλέψει στα πάρτι του Αντρέ Χοτσέ (1991-1993) στο κλαμπ Τουρμπίνα, μαζί με τον νέο DJ Κιντ Πωλ. Έκανε συνεργασία με τον Cosmic Baby στο *Τα Οράματα του Σίβα*. Το σινγκλ τους "Perfect Day" (Τέλεια Μέρα) κυκλοφόρησε από την ανεξάρτητη δισκογραφική MFS (Με την Επιτυχία στο Νου) του Βερολίνου, που διευθυνόταν από τον εκπατρισμένο Βρετανό παραγωγό Μαρκ Ρίντερ και τον Τόρστεν Τζουρκ.

Τον Φεβρουάριο 1993, ο βαν Ντάικ και ο Κιντ Πολ παρουσίασαν ένα μέρος από το εβδομαδιαίο τρίωρο πρόγραμμα "HR3 Clubnight" του γερμανικού ραδιοφώνου. Όταν κυκλοφόρησε το 2ο και τελευταίο σινγκλ από *Τα Οράματα του Σίβα* με τίτλο "How Much Can You Take?" (Πόσα Μπορείς Να Πάρεις;) ο βαν Ντάικ και ο Κοσμικός χωρίστηκαν μουσικά. Μέχρι τα τέλη του καλοκαιριού, ο Πωλ κυκλοφόρησε την πρώτη του συλλογή ΝτιΤζέι-μιξ "X-Mix-1 – το Ταξίδι MFS" και ρεμίξαρε εκ νέου τον τρανς ύμνο του Humate "Love Stimulation".

### 1994-2007: *45 RPM, Seven Ways, Out There και Back & Reflections*

Το 1994 ο Πωλ βαν Ντάικ κυκλοφόρησε τα *The Green Valley EP (*H Πράσινη Κοιλάδα), *Pump This Party (*Με Κέφι το Πάρτι*)* και *Emergency 911 (*Έκτακτη Ανάγκη 911*)*. Εν τω μεταξύ η MFS εξασφάλισε πολλά ρεμίξ για τον Πωλ. Μέσω στενής φιλίας του ιδιοκτήτη της MFS Μαρκ Ρίντερ με καλλιτέχνες όπως οι New Order ο Πωλ είχε την ευκαιρία να αναμίξει το κομμάτι "*Spooky*" (Ανατριχιαστικό) από τον δίσκο *Republic* (Δημοκρατία). Ηχογράφησε το πρώτο του LP με τίτλο *45 RPM,* με τους Τζόνι Κλίμεκ και VOOV. Με τον δίσκο *Seven Ways* (Επτά Δρόμοι) ο Πωλ βαν Ντάικ καταξιώθηκε ως πρωτοπόρος της τρανς μουσικής και ήταν η πρώτη πραγματική του επιτυχία στη Βρετανία. Ψηφίστηκε ως το Νο. 1 άλμπουμ από τους αναγνώστες του DJ magazine.

Στις αρχές του 1997, o Πωλ βαν Ντάικ άρχισε να συνεργάζεται με την Αμερικάνο μουσικό παραγωγό ΜπιΤι. Μαζί παρήγαγαν κομμάτια όπως το "Flaming June" (Φλεγόμενος Ιούνιος), "Forbidden Fruit" (Απαγορευμένο Φρούτο) και "Namistai". Τα σινγκλς "Forbidden Fruit" και "Beautiful Place" (Όμορφο Μέρος) δεν είχαν μεγάλο αντίκτυπο στην αρχή, αλλά με την κυκλοφορία του *Επτά Δρόμοι* και της αναπάντεχης επιτυχίας του "Words" (Λέξεις) που κατέστη κορυφαίο φαινόμενο στα Βρετανικά υπερκλάμπ, τα έργα του βαν Ντάικ άρχισαν να προσελκύουν την προσοχή. «*Μέχρι τη στιγμή που συνειδητοποίησαν ότι ήμουν Γερμανός, ήταν πολύ αργά!*" είπε ο βαν Ντάικ. Το 1997 έκανε επίσης ρεμιξ το *Age of Love* (*Εποχή της Αγάπης)*, ένα πολύ γνωστό κομμάτι της δεκαετίας '90.

Το 1998, το *45 RPM (45 Στροφές το Λεπτό)* κυκλοφόρησε στο Ηνωμένο Βασίλειο και στις ΗΠΑ. Για να σηματοδοτήσει την περίπτωση, και, αποτίοντας φόρο τιμής προς το κλαμπ E-Werk που έκλεισε, ο Πωλ κυκλοφόρησε ένα ρεμίξ του "Για Έναν Άγγελο". Ο βαν Ντάικ άρχισε να δουλεύει στο κλαμπ Gatecrasher (Παρείσακτος) του Σέφιλντ και διακήρυξε την θέση του κατά της χρήσης ναρκωτικών.  Το 1998 ο Πωλ έκανε ρεμίξ το γνωστό σινγκλ "1998" του Βρετανικού ντουέτου της τρανς Binary Finary, που ήταν επιτυχία και έφερε το ντουέτο στην κορυφή των γερμανικών κατατάξεων χορευτικής μουσικής.

Στα μέσα του 1998, ο βαν Ντάικ έφυγε από την Δισκογραφική MFS και πήρε το μερίδιο ελέγχου στη νέα Δισκογραφική εταιρεία Βάντιτ. Το 2000 ο Πωλ δοκίμασε τις δεξιότητές του με το μελωδικό, αρκετά χορευτικό 3ο δίσκο του με τίτλο *Out There and Back (Εκεί Έξω και Πίσω),* που περιλάμβανε το επιτυχημένο σινγκλ "Tell Me Why (The Riddle)" (Πες Μου Γιατί (Το Αίνιγμα), μια συνεργασία με το Γαλλικό συγκρότημα Σεντ Ετιέν. Επίσης, περιλάμβανε την Ευρωπαϊκή επιτυχία "*We Are Alive"* (Είμαστε Ζωντανοί*)*, μια έκδοση από ρεμίξ του τραγουδιού *Alive* της Τζέννιφερ Μπράουν. Τον πρώτο του μικτό δίσκο με τίτλο *The Politics of Dancing* (2001, *η Πολιτική του Χορού*) ακολούθησε μια παγκόσμια περιοδεία και η κυκλοφορία του DVD με τίτλο *Global* *(2003,* Παγκόσμια) και της Μεξικάνικης ταινίας *Ζούρντο*, για την οποία ο βαν Ντάικ σύνθεσε το σάουντρακ για το οποίο κέρδισε ένα Μεξικάνικο Όσκαρ.

Ο 4ος δίσκος του βαν Ντάικ με τίτλο *Reflections (2003, Αντανακλάσεις*), που προέκυψε από τα ταξίδια του βαν Ντάικ στην Ινδία, ήταν μια πιο μελαγχολική περιπέτεια και περιλάμβανε το σινγκλ "*Nothing But You*" (Τίποτα Εκτός Απο Εσένα), μια συνεργασία με τους Hemstock & Jennings. Κέρδισε υποψηφιότητα για Grammy στην κατηγορία Καλύτερος Δίσκος Ηλεκτρονικής Μουσικής. Το ίδιο τραγούδι χρησιμοποιήθηκε ως σάουντρακ του παιχνιδιού FIFA 2004. Του μικτού δίσκου *Η Πολιτική του Χορού 2* (2005) προηγήθηκε το σινγκλ "*The Other Side*" (Η Άλλη Πλευρά) με τη συμμετοχή του Ουέιν Τζάκσον, ένα τραγούδι αφιερωμένο στα θύματα, και τις οικογένειές τους, από το σεισμό του 2004 στην Σουμάτρα και το επακόλουθο τσουνάμι που χτύπησε την Ταϊλάνδη την 26 Δεκεμβρίου 2004. Οι πρωτότυπες παραγωγές του από το *Αντανακλάσεις* έχουν προσαρμοστεί σε μεγάλες κινηματογραφικές παραγωγές όπως τα *Into the Blue (2005) και* *Ένα μπλου τζιν για τέσσερις*, στα τηλεοπτικά προγράμματα *Entertainment Tonight* (Διασκέδαση Απόψε) και MTV Cribs, και σε διεθνείς διαφημιστικές εκστρατείες για τις Motorola, HBO, Land Rover, Ski Vail και πιο πρόσφατα για τα Τζιπ.

### 2007-2010: *In Between*

Από[*νεκρός σύνδεσμος*] εκτέλεση του βαν Ντάικ στο φεστιβάλ μουσικής KaZantip το 2009.
Ο Πωλ βαν Ντάικ κυκλοφόρησε τον 5ο δίσκο του με τίτλο *In Between* (Στο Μεταξύ), παγκόσμια την 14 Αυγούστου 2007. Το άλμπουμ, η δημιουργία του οποίου διήρκεσε 3 χρόνια, έκανε το ντεμπούτο του στο No.115 του Billboard 200, στο Νο. 2 της κατηγορίας Καλύτερος Δίσκος Ηλεκτρονικής Μουσικής του *Billboard* και στο Νο. 1 των Top Heatseekers. Το άλμπουμ έφτασε στο No. 16 των Μεξικάνικων Κατατάξεων Δίσκων και στο Νο. 5 των Μεξικάνικων Διεθνών Κατατάξεων. Το άλμπουμ κυκλοφόρησε συνοδευόμενο από ειδική συλλεκτική έκδοση 2.000 αντιτύπων, η οποία περιελάμβανε μια μιξαρισμένη έκδοση του πλήρους άλμπουμ, μαζί με ένα μπόνους CD 8 κομματιών και μία οκτασέλιδη φωτογραφική ανθολογία.

Ο δίσκος ήταν παραγωγής κύρια του Πωλ βαν Ντάικ, και περιλάμβανε ένα ευρύ φάσμα από συνεργασίες, όπως με τους Ντέιβιντ Μπερν των Talking Heads, Τζέσικα Σούτα των Pussycat Dolls, Άσλεϊ Τόμπερλιν των Luminary, Alex M.O.R.P.H, Lo Fi Sugar, Ρέι Γκάρβεϊ των Reamonn, Ράιαν Μέρτχαντ και Ουέιν Τζάκσον. Τον Ιούνιο 2007, ο Πωλ βαν Ντάικ ξεκίνησε την παγκόσμια περιοδεία για την προώθηση του δίσκου "In Between".

Η Εταιρεία Ηλεκτρονικών Παιχνιδών EA έχει ενσωματώσει τραγούδια του στα παιχνίδια *Mirror's Edge, Need for Speed: Underground 2, και* *Grand Slam Tennis* του 2009. Επίσης, έχει κάνει ρεμίξ τα τραγούδια "*Μάρτυρας"* των Depeche Mode , *"What Goes Around... Comes Around"* του Τζάστιν Τίμπερλεϊκ και "Gimme More" της Μπρίτνεϊ Σπίαρς".

Το Μάιο του 2008 ο βαν Ντάικ διοργάνωσε ένα διαγωνισμό για ρεμίξ με την ηλεκτρονική πλατφόρμα Beatport, προσκαλώντας τους επίδοξους παραγωγούς να κάνουν ρεμίξ στο σίνγκλ "Far Away" από το άλμπουμ του, In Between.

Την 9 Νοεμβρίου 2009 ο βαν Ντάικ εμφανίστηκε μαζί με τον Βορειοιρλανδό τραγουδιστή Τζόννυ Μσντάΐντ στην 20η Επετειακή Εκδήλωση για το Τείχος του Βερολίνου. Ηχογράφησε και ερμήνευσε ένα τραγούδι για την εκδήλωση με τίτλο "*We Are One*" (Είμαστε Ένα). Επίσης, διοργάνωσε μια ομότιτλη μουσική εκδήλωση στην Αίθουσα εκδηλώσεων O2 World του Βερολίνου, στην οποία εμφανίστηκαν καλλιτέχνες όπως οι Άρμιν βαν Μπιούρεν, Underworld και Blueman Group.

Το 2010 αποκαλύφθηκε ότι η δισκογραφική του, Βάντιτ, θα συγχωνευόταν με την δισκογραφική Armada Music του Άρμιν βαν Μπιούρεν.

### 2012–σήμερα: *Evolution, The Politics of Dancing 3 και From Then On*

Ο[*νεκρός σύνδεσμος*] Πωλ βαν Ντάικ στο κλαμπ Αμνησία, στην Ίμπιζα το 2012
Ο 6ος δίσκος του βαν Ντάικ με τίτλο *Evolution* (Εξέλιξη) κυκλοφόρησε την 3 Απριλίου 2012. Το κομμάτι "*Eternity*" (Αιωνιότητα) υλοποιήθηκε σε συνεργασία με τον Άνταμ ΓΙάνγκ των Owl City. Ο δίσκος περιλαμβάνει, επίσης, συνεργασίες με τους παραγωγούς Άρτι, Όστιν Λιντς, Τζιουζέπε Οταβιάνι και Ουμέτ Οζκάν, και φωνητικά από τους τραγουδιστές Τζόννυ Μσντάΐντ των Snow Patrol, Plumb, Σάρα Χάουελς και άλλων καλλιτεχνών.

Την 4η Μαΐου 2015 κυκλοφόρησε τον 7ο δίσκο του με τίτλο *Η Πολιτική του Χορού 3*. Με την έκδοση αυτή, η σειρά που ξεκίνησε το 2001 κινήθηκε από συλλογή μουσικής σε καλλιτεχνικό άλμπουμ. Ο δίσκος περιλάμβανε συνεργασίες του βαν Ντάικ με καλλιτέχνες όπως οι Aly & Fila και Τζιουζέπε Οταβιάνι.

Την 28 Φεβρουαρίου 2016 κατά τη διάρκεια του φεστιβάλ *A State of Trance* στην Ουτρέχτη, ο βαν Ντάικ έπεσε μέσα σε ένα κρυμμένο κενό στη σκηνή κατά τη διάρκεια της παράστασης, και μεταφέρθηκε σε ένα τοπικό νοσοκομείο. Διαγνώστηκε τραυματισμός της σπονδυλικής του στήλης και σοβαρή εγκεφαλική βλάβη και παρέμεινε υπό την εποπτεία των ιατρών στο Ιατρικό Κέντρο της Ουτρέχτης για αρκετές εβδομάδες. Περί τα μέσα του Μαΐου 2016 πήρε άδεια για μεταφορά του σε ιατρική εγκατάσταση στο Βερολίνο. Πολλές παραστάσεις που είχαν προγραμματιστεί για αυτήν την περίοδο ματαιώθηκαν, με συμπεριλαμβανόμενο το *Ηλεκτρονικό Καρναβάλι Μαργαρίτα* του Μεξικού. O Πωλ βαν Ντάικ αποζημιώθηκε με το ποσό των $ 12,5 εκατομμυρίων για το ατύχημα που είχε στη σκηνή. Στην εκπομπή «Μπλε Καναπές» είπε ότι η αγάπη της γυναίκας του, Μαργκαρίτα, τον έφερε πίσω. Μετά το ατύχημα του, έπρεπε να μάθει τα πάντα ξανά - να μιλά, να τρώει και να περπατά. Και παρότρυνε τους ακροατές του να επισκεφθούν ασθενείς σε κώμα και να μιλήσουν μαζί τους για να τους βοηθήσουν. Στα μέσα του Ιουνίου 2016 ο βαν Ντάικ άρχισε να εργάζεται σε ένα ελαφρύ πρόγραμμα που περιλάμβανε εμφανίσεις στο *Ηλεκτρονικό Καρναβάλι Μαργαρίτα* του Λας Βέγκας, στο κλαμπ *Αμνησία* στην Ίμπιζα, και στο Φεστιβάλ Λουμινόσιτυ στην Ολλανδία.

Συνεχίζοντας την ανάρρωσή του ο βαν Ντάικ ολοκλήρωσε το έβδομο άλμπουμ του το καλοκαίρι του 2017, και το κυκλοφόρησε την 20η Οκτωβρίου με τίτλο "*From Then On*" *(Από Τότε)* με τη δική του δισκογραφική. Έλαβε θετικά σχόλια από τον τύπο, με το μπίλμπορντ να τον χαρακτηρίζει ως «*έναν εορτασμό για μια όμορφη ζωή*.» και την ιστοσελίδα EDMSauce να τον περιγράφει ως «*σχεδόν άψογο.*» Ο δίσκος περιλάμβανε συνεργασίες με τους Alex M.O.R.P.H. M.I.K.E. Push και Τζόρνταν Σέκλει. Το πρώτο σινγκλ με τίτλο "*Everyone Needs Love*" (Ο Καθένας Χρειάζεται Αγάπη) κυκλοφόρησε την 23 Δεκεμβρίου 2016, και το τελικό με τίτλο "Breaking Dawn" κυκλοφόρησε 14 μήνες αργότερα, την 23η Φεβ. 2018.

Το καλοκαίρι του 2018 ο βαν Ντάικ προσκλήθηκε να παίξει στο επίσημο άνοιγμα της ζώνης των θαυμαστών του FIFA στη Μόσχα, εν όψει των αγώνων του Παγκόσμιου Κυπέλλου Ποδοσφαίρου 2018. Τον Δεκέμβριο του 2018 κυκλοφόρησε το όγδοο άλμπουμ, με τίτλο «Music Rescues Me» (Η Μουσική με Σώζει), το οποίο κορυφώθηκε στις Γερμανικές κατατάξεις για 70 εβδομάδες.

Στις 30 Αυγούστου 2020 ο Πωλ κυκλοφόρησε το ένατο άλμπουμ του, με τίτλο «Guiding Light» (Φως που με Οδηγεί), το οποίο περιλαμβάνει 14 κομμάτια.

Δισκογραφία
-----------

### Στούντιο άλμπουμ

* *45 RPM* (1994)
* *Seven Ways* (1996)
* *Out There and Back* (2000)
* *Reflections* (2003)
* *In Between* (2007)
* *Evolution* (2012)
* *From Then On* (2017)
* *Music Rescues Me* (2018)

* Guiding Light (2020)

Αναφορές
--------

1. ↑  «Paul's entry on the ASCAP database». The American Society of Composers, Authors and Publishers. Αρχειοθετήθηκε από το πρωτότυπο στις 16 Φεβρουαρίου 2012. Ανακτήθηκε στις 17 Δεκεμβρίου 2008.
2. ↑  Krech, Eva-Maria· Stock, Eberhard (2009). *Deutsches Aussprachewörterbuch* (στα German). Berlin: Walter de Gruyter. σελίδες 731 and 810. ISBN 978-3-11-018202-6. CS1 maint: Μη αναγνωρίσιμη γλώσσα (link)
3. ↑  Mangold, Max (2005). *Das Aussprachewörterbuch* (στα German) (6th έκδοση). Mannheim: Dudenverlag. σελίδες 540 and 617. ISBN 9783411040667. CS1 maint: Μη αναγνωρίσιμη γλώσσα (link)
4. ↑  «Paul Van Dyk's New Era Of Remixing». *The GRAMMYs*. Ανακτήθηκε στις 7 Ιουνίου 2016.
5. ↑  «Top 100 DJ's – 5. Paul van Dyl». djmag.com. Αρχειοθετήθηκε από το πρωτότυπο στις 31 Οκτωβρίου 2009. Ανακτήθηκε στις 20 Ιουλίου 2010.
6. ↑  «Paul Van Dyk, Cameo, Miami, Saturday, June 21, 2008». *web.archive.org*. 22 Φεβρουαρίου 2012. Αρχειοθετήθηκε από το πρωτότυπο στις 22 Φεβρουαρίου 2012. Ανακτήθηκε στις 10 Μαρτίου 2024.
7. ↑  Bom, Coen (2009). *Armin Only: (engelse editie)*. Google Books: Overamstel Uitgevers. ISBN 9048804485.
8. ↑  «Paul van Dyk - The DJ Expo». *The DJ Expo* (στα Αγγλικά). Αρχειοθετήθηκε από το πρωτότυπο στις 1 Ιουνίου 2016. Ανακτήθηκε στις 7 Ιουνίου 2016.
9. 1 2 3  «Paul van Dyk releases masterpiece of an album 'Guiding Light'». *web.archive.org*. 18 Σεπτεμβρίου 2020. Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 31 Ιανουαρίου 2021. CS1 maint: Unfit url (link)
10. 1 2 3  «Paul Van Dyk Biography». *musicianguide*. 2000. Ανακτήθηκε στις 16 Μαρτίου 2009.
11. ↑  «Paul van Dyk interview from Club4it.com». *web.archive.org*. 16 Μαρτίου 2009. Αρχειοθετήθηκε από το πρωτότυπο στις 16 Μαρτίου 2009. Ανακτήθηκε στις 21 Φεβρουαρίου 2019. CS1 maint: Unfit url (link)
12. ↑  *Beat Factor – In Between Paul van Dyk*.30 November 2007 **Beat Factor**: Your history is pretty similar to the Romanians history, before the fall of the communist regime. Do you have any memories that marked you from that time? (He makes best party ever in 2007 in Macedonia) **Paul Van Dyk**: Yes, of course, there are a lot of memories that I still have; probably in respect with music. It was probably the same in Romania, we didn't have any record stores, we couldn't actually buy any magazines and read anything about our favorite artists. So my musical education came from the radio, so that's something special, I believe.
13. 1 2  «Ministry of Sound London – Paul van Dyk». *ministryofsoundlondon*. 21 Ιανουαρίου 2009. Αρχειοθετήθηκε από το πρωτότυπο στις 4 Μαρτίου 2009. Ανακτήθηκε στις 16 Μαρτίου 2009.
14. ↑  «The DJ list – PVD». *thedjlist*. 2005. Αρχειοθετήθηκε από το πρωτότυπο στις 10 Μαΐου 2008. Ανακτήθηκε στις 16 Μαρτίου 2009.
15. ↑  Denk, Felix (2014). *Der Klang der Familie: Berlin, Techno and the Fall of the Wal*. Google Books: BoD – Books on Demand. σελ. 175. ISBN 3738604294.
16. ↑  «DJ Paul Van Dyk». *www.obsession.org.uk*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 7 Ιουνίου 2016.
17. ↑  «Paul van Dyk - Biography | Billboard». *www.billboard.com*. Αρχειοθετήθηκε από το πρωτότυπο στις 15 Απριλίου 2016. Ανακτήθηκε στις 7 Ιουνίου 2016.
18. ↑  «Paul van Dyk & Kid Paul - Live @ Clubnight, HR3, 27.02.1993». *SoundCloud*. Ανακτήθηκε στις 7 Ιουνίου 2016.
19. ↑  «Paul Van Dyk / Ultra Music / Ultra Records / Ultra». *Ultra Music / Ultra Records / Ultra*. Αρχειοθετήθηκε από το πρωτότυπο στις 2 Ιουνίου 2016. Ανακτήθηκε στις 7 Ιουνίου 2016.
20. ↑  «A Beginner's Guide To MARK REEDER | The Electricity Club». *web.archive.org*. 8 Απριλίου 2016. Αρχειοθετήθηκε από το πρωτότυπο στις 8 Απριλίου 2016. Ανακτήθηκε στις 21 Φεβρουαρίου 2019. CS1 maint: Unfit url (link)
21. ↑  «Seven Ways - Paul van Dyk | Songs, Reviews, Credits | AllMusic». *AllMusic*. Ανακτήθηκε στις 7 Ιουνίου 2016.
22. ↑  «Paul van Dyk Biography - ARTISTdirect Music». *www.artistdirect.com*. Αρχειοθετήθηκε από το πρωτότυπο στις 1 Ιουλίου 2016. Ανακτήθηκε στις 7 Ιουνίου 2016.
23. ↑  «Paul van Dyk Remix of THE AGE OF LOVE by The Age Of Love».
24. ↑  «Paul Van Dyk Dubbed 'Anti-drugs Activist'». *www.higher-frequency.com*. Ανακτήθηκε στις 7 Ιουνίου 2016.
25. ↑  C, John· C, John (17 Σεπτεμβρίου 2014). «Pure PVD: An interview with Paul Van Dyk». *EDM Chicago*. Αρχειοθετήθηκε από το πρωτότυπο στις 8 Αυγούστου 2016. Ανακτήθηκε στις 7 Ιουνίου 2016.
26. ↑  Binary Finary Αρχειοθετήθηκε 2011-07-16 στο Wayback Machine..*thedjlist.com*.
27. ↑  «Q&A: Paul van Dyk on the Reality of Being No. 1 & Press-Play DJs». *oceandrive.com*. Ανακτήθηκε στις 7 Ιουνίου 2016.
28. ↑  «Van Dyk Raises The Bar On 'Reflections'». *Billboard*. Ανακτήθηκε στις 7 Ιουνίου 2016.
29. 1 2  «Paul van Dyk». *www.nettwerk.com*. Αρχειοθετήθηκε από το πρωτότυπο στις 30 Μαρτίου 2016. Ανακτήθηκε στις 7 Ιουνίου 2016.
30. ↑  «Special limited edition of Paul van Dyk's 'In Between' at Central Park performances». side-line.com. Ανακτήθηκε στις 20 Μαρτίου 2008.
31. ↑  «Paul's next Gigs:». paulvandyk.com. Αρχειοθετήθηκε από το πρωτότυπο στις 6 Φεβρουαρίου 2008. Ανακτήθηκε στις 20 Μαρτίου 2008.
32. ↑  «Paul Van Dyk Video Game Credits and Biography - MobyGames». *MobyGames*. Ανακτήθηκε στις 7 Ιουνίου 2016.
33. ↑   *Volume*, Ultra Records, 2013-03-19, ανακτήθηκε στις 2019-02-21
34. ↑  «Paul van Dyk ft. Johnny McDaid – We Are One LIVE». YouTube. 10 Νοεμβρίου 2009. Ανακτήθηκε στις 28 Νοεμβρίου 2013.
35. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2013. Ανακτήθηκε στις 21 Φεβρουαρίου 2019.
36. ↑  «Paul van Dyk's VANDIT Records joins forces with». Armada Music. 8 Ιουλίου 2010. Αρχειοθετήθηκε από το πρωτότυπο στις 23 Νοεμβρίου 2011. Ανακτήθηκε στις 28 Νοεμβρίου 2013.
37. ↑  «Twitter / Owl City: So stoked for the new @pau». Twitter.com. Ανακτήθηκε στις 28 Απριλίου 2012.
38. ↑  «Exclusive: Paul van Dyk Sets New Album, Video Series for 2012». Billboard.com. 14 Σεπτεμβρίου 2009. Ανακτήθηκε στις 28 Απριλίου 2012.
39. ↑  «Paul van Dyk – Evolution (CD, Album) at Discogs». Discogs.com. 25 Φεβρουαρίου 2013. Ανακτήθηκε στις 28 Νοεμβρίου 2013.
40. ↑  «Breaking: Paul Van Dyk Suffered a Fall during ASOT Utrecht and is Now Hospitalized». *Mixmag*. 28 Φεβρουαρίου 2016. Ανακτήθηκε στις 28 Φεβρουαρίου 2016.
41. ↑  «Paul van Dyk Hospitalized Following Fall From ASOT Festival Stage». *Billboard*. Ανακτήθηκε στις 1 Μαρτίου 2016.
42. ↑  «'Paul van Dyk stabiel, hij heeft geluk gehad'». *RTL Nieuws* (στα Dutch). Αρχειοθετήθηκε από το πρωτότυπο στις 13 Ιουλίου 2018. Ανακτήθηκε στις 1 Μαρτίου 2016. CS1 maint: Μη αναγνωρίσιμη γλώσσα (link)
43. ↑  «Berliner DJ Paul van Dyk: Notarzt! Klinik! Konzert-Abbruch!» (στα German). *B.Z.*.. Ανακτήθηκε στις 1 March 2016.
44. ↑  «YouTube:Paul van Dyk Awarded $12 Million for Near-Fatal Concert Fall».
45. ↑  «​Paul van Dyk awarded $12 million for severe stage fall». *Mixmag*. Αρχειοθετήθηκε από το πρωτότυπο στις 11 Αυγούστου 2020. Ανακτήθηκε στις 31 Ιανουαρίου 2021.  zero width space character in `|title=` at position 1 (βοήθεια)CS1 maint: Unfit url (link)
46. ↑  «Paul van Dyk Discusses Miraculous Recovery, Return to Music After Serious Fall: Exclusive». *Billboard*. Ανακτήθηκε στις 7 Ιουνίου 2016.
47. ↑  Dyk, Paul van. «Paul van Dyk». *www.paulvandyk.com*. Αρχειοθετήθηκε από το πρωτότυπο στις 4 Απριλίου 2008. Ανακτήθηκε στις 7 Ιουνίου 2016.
48. ↑  «Paul van Dyk's 'From Then On' LP Is a Celebration of a Beautiful Life: Listen». *Billboard*. Ανακτήθηκε στις 21 Φεβρουαρίου 2019.
49. ↑  White, Nick (20 Οκτωβρίου 2017). «Paul van Dyk releases near flawless 8th studio album, 'From Then On'». *EDM Sauce* (στα Αγγλικά). Ανακτήθηκε στις 21 Φεβρουαρίου 2019.
50. ↑  «Breaking Dawn (Original Mix) by Alex M.O.R.P.H. Paul van Dyk on Beatport». *www.beatport.com*. Ανακτήθηκε στις 21 Φεβρουαρίου 2019.
51. ↑  «Everyone Needs Love (feat. Gaelan, Eric Lumiere) from VANDIT Records on Beatport». *www.beatport.com*. Ανακτήθηκε στις 21 Φεβρουαρίου 2019.
52. ↑  Kupyxa Xo (2018-06-17), *Paul van Dyk, FanFest FIFA Moscow, 14.06.2018 by Kupyxa Xo*, ανακτήθηκε στις 2019-02-21
53. ↑  «‎Music Rescues Me by Paul Van Dyk on Apple Music». *web.archive.org*. 25 Σεπτεμβρίου 2019. Αρχειοθετήθηκε από το πρωτότυπο στις 25 Σεπτεμβρίου 2019. Ανακτήθηκε στις 31 Ιανουαρίου 2021. CS1 maint: Unfit url (link)
54. ↑  «Offizielle Deutsche Charts - Offizielle Deutsche Charts». *web.archive.org*. 3 Μαρτίου 2020. Αρχειοθετήθηκε από το πρωτότυπο στις 3 Μαρτίου 2020. Ανακτήθηκε στις 31 Ιανουαρίου 2021. CS1 maint: Unfit url (link)

Εξωτερικοί σύνδεσμοι
--------------------

* Επίσημος ιστότοπος
* Πωλ βαν Ντάικ στην IMDb
* Ιστοσελίδα του καλλιτέχνη στο Ultra Records

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69123138
* LCCN: no2001040291
* ISNI: 0000 0000 5939 3014
* GND: 13494688X
* BNF: cb13972778x (data)
* MusicBrainz: 092ca127-2e07-4cbd-9cba-e412b4ddddd9
* NKC: mzk2003213152
* BNE: XX1552238

 |

 |